b'\n_START_ARTICLE_\nKamakura-kausi\n_START_SECTION_\nBuddhalaisuuden nousu\n_START_PARAGRAPH_\nKamakura-kaudella buddhalaisuus tuli suosituksi Japanissa. Voi olla ett\xc3\xa4 ep\xc3\xa4varmat ajat, v\xc3\xa4kivalta ja pessimismi saivat ihmiset etsim\xc3\xa4\xc3\xa4n lohdutusta lupauksista kuolemansa j\xc3\xa4lkeisest\xc3\xa4 el\xc3\xa4m\xc3\xa4st\xc3\xa4. Uudet lahkot, zen ja jodo-shu, ker\xc3\xa4siv\xc3\xa4t kannattajia. Zen-buddhalaisuus sai kannattajia etenkin sotilasluokan keskuudesta.\n_START_SECTION_\nSuhteet ulkomaihin\n_START_PARAGRAPH_\nJapanin suhteet Kiinaan olivat katkenneet 900-luvun puoliv\xc3\xa4liss\xc3\xa4, kun Heian-hallitus sulkeutui ja keskittyi sis\xc3\xa4isiin asioihin, ja Kiinaa vallinnut Tang-dynastia heikkeni. V\xc3\xa4h\xc3\xa4ist\xc3\xa4 kaupank\xc3\xa4ynti\xc3\xa4 h\xc3\xa4iritsiv\xc3\xa4t japanilaiset merirosvot. 1268 tuli tieto vallan vaihdoksesta Pekingiss\xc3\xa4: Kublai-kaani joukkoineen hallitsi nyt Kiinaa, ja halusi my\xc3\xb6s Japanin alistuvan valtaansa._NEWLINE_Mongolit hy\xc3\xb6kk\xc3\xa4siv\xc3\xa4t Japaniin useita kertoja vuosina 1274\xe2\x80\x931281. Heill\xc3\xa4 oli parempi aseteknologia ja paremmat laivat, mutta Japani kykeni vaivoin torjumaan mongolihy\xc3\xb6kk\xc3\xa4ykset._NEWLINE_Torjuntavoitto johti sis\xc3\xa4isiin levottomuuksiin, kun uhrauksia is\xc3\xa4nmaan eteen tehneet tavalliset kansalaiset vaativat palkkiota, eik\xc3\xa4 sh\xc5\x8dgunaatilla ollut varoja sellaiseen.\n_START_SECTION_\nSis\xc3\xa4llissota ja Kamakura-kauden loppuminen\n_START_PARAGRAPH_\nSh\xc5\x8dgunaatin valtakausi loppui, kun keisari Go-Daigo sai vallan itselleen katkeran sis\xc3\xa4llissodan p\xc3\xa4\xc3\xa4tteeksi.'